Райнер Мария Рилке
I.Да се диша
това е невидим стих…

Превод от немски: Петър Велчев, 1979

chitanka.info

Да се диша — това е невидим стих!

Непрестанна обмяна между нашето съкровено

битие и пространството на света. Ритъм тих,

с който в себе си влизам постепенно.

Една-едничка вълна сред безчета

от вълни на морето, което в мене трепти.

Ти не плискаш без цел, както всички морета,

и пространство печелиш ти.

Колко много предели вече бяха до един

вътре в мен. А колко от ветровете

ми напомнят за моя син.

Ти не ме ли позна, пълна с мен синева?

Ти бе някога гладка кора на дървета

и закръгленост, и листо на мойте слова.

1922

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.